نمر

النمر ( ; tiger;  Panthera tigris) حيوان ثديى آكل لحوم ضخم من فصيلة السنوريات و هو اكبر عضو فى عيلة القطط.

النمر حيوان مفترس و هو اكبر قط من الاربع قطط الكبيره (النمر - الاسد- الفهد - التشيتا).

النمر من الممكن ان يوصل طوله الى اربعه امتار (13 قدم) فى الطول الاجمالى، و وزنه من الممكن ان يوصل الى 300 كيلوجرام (660 رطل) . من الامور الاكثر تميزاً للنمور هى الفرو المخطط بخطوط سوداء رأسى مع الالوان الابيض والبرتقالى .

النمور بتعتبر من الحيوانات الاكثر شعبيه فى العالم. و ليها مكانه بارزه فى التراث الشعبى والاساطير القديمه، والادب الحديث.

النمور بتظهر فى الاعلام بشكل دارج وكتعويذة و ايضاً كشعار للفرق الرياضيه وتعتبر النمور الحيوان الوطنى لكتير من البلاد الاسيويه زى الهند . كل انواع النمور اللى على قيد الحياة هيا تحت الحمايه الرسمية للبلاد.

 موطن النمر 

تاريخيا النمور كانت موجودة فى بلاد ما بين النهرين و القوقاز و فى معظم اجزاء جنوب و شرق اسيا .

موطن النمر شرق اسيا و جنوبها و بتعتبر شبه القاره الهنديه موطن أكتر من 80% من النمور البريه فى العالم.
زمان كانت النمور بتعيش فى حتت كتيره فى اسيا، من القوقاز و بحر قزوين لحد سيبيريا و اندونيسيا. خلال القرن التسعتاشر اختفت النمور تماما من غرب اسيا كلها و بقت بتعيش فى مناطق معزوله. اختفت النمور من جاوه خلال النص التانى من القرن التسعتاشر.

 تطور النمر 
اقدم بقايا للنمور تم اكتشافها فى الصين و جاوه. الانواع دى كانت عايشه من حوالى 2 مليون سنه فى بداية العصر الجليدى و كانت اصغر من النمور. احافير النمور الحقيقيه تنبع من جاوه من حوالى ما بين 1,6 و 1,8 مليون سنه.

 سلالات النمور 
فيه تسع سلالات للنمور منها تلاته انقرضت وسلاله واحده متوقع انها تنقرض قريب. سلالات النمور بتتصنف حسب اعدادها.

 النمر البنجالى 
سلالة نمر البنجال او النمر الملكى البنجالى بتعيش فى اجزاء من الهند و بنجلاديش و نيبال، بوتان، و بورما.

 النمر الهندى-الصينى 
سلالة النمر الهندى-الصينى بتعيش فى اجزاء من كامبوديا و الصين، لاوس، بورما، تايلاند و فييتنام.

 النمر المالاوى 
سلالة النمر المالاوى بتعيش بس فى شبه جزيرة المالايو.

 النمر السومطرى 
سلالة النمر السومطرى بتعيش فى جزيرة سومطره وتعتبر سلالة النمر السومطرى اصغر السلالات الحيّه.

 النمر السيبيرى 
النمر السيبيرى معروف برضه باسم النمر الامورى او نمر شمال الصين او نمر منشوريا وهوا اكبر انواع السنوريات، بيتمركز فى روسيا سيبريا. فروه بيخليه يقدر يعيش فى التلج. وتعداد نمور سیبریا دلوقتى وصل ل500 وهیه من الحیوانات المتهددهلكن انقراض.

 نمر جنوب الصين 
نمر جنوب الصين هو واحد من اكتر عشر انواع حيوانات معرضه للانقراض ف العالم.

 التهجين 
230px|thumb|left|اللايجر تهجين بين الاسد الذكر والنمره الانثى

التهجين ( hybridization) بين القطط الكبيره، بما فيها النمر، حصل اول مره فى القرن التسعتاشر علشان جناين الحيوان تعرضها علشان تحقيق مكاسب ماليه.of big cat hybridisation|Lairweb.org.nz accessed 28 September 2007 التهجين لسه بيحصل وخصوصا فى جناين الحيوان فى الصين.

الاسود ممكن تتوالد مع نمور Arabic.China.org فى أغلب الاحيان نمور من فروع النمر السيبيرى الامورى والبنجالى والناتج الهجين اللايجر او التايجون.

اللايجر تهجين بين الاسد الدكر والنمره النتايه اللايجر بتنمو اكبر بكتير من اى من الوالدين. التايجون تهجين بين النمر الذكر والاسد النتايه.

 مصادر 

تصنيف:ثدييات